ĮSAKYMAS

DĖL FINANSINIŲ ATASKAITŲ, KONSOLIDUOTŲJŲ FINANSINIŲ ATASKAITŲ RINKINIŲ PILDYTOJŲ BEI KONSOLIDUOTŲJŲ FINANSINIŲ ATASKAITŲ RINKINIO STEBĖTOJO PASKYRIMO

2020 m. sausio 9 d. Nr. DĮV-27

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Viešojo sektoriaus subjektų finansinių ataskaitų rinkinių konsolidavimo tvarkos aprašo, patvirtinto Lietuvos Respublikos finansų ministro 2011 m. balandžio 19 d. įsakymu Nr. 1K-152 „Dėl viešojo sektoriaus subjektų finansinių ataskaitų rinkinių konsolidavimo“, 17.1, 18.1, 18.3 papunkčiais:

1. S k i r i u:

1.1. Šilalės rajono savivaldybės administracijos Finansų skyriaus vyriausiąją specialistę Albiną Čepauskienę:

1.1.1. Šilalės rajono savivaldybės administracijos 2019 m. finansinių ataskaitų rinkinio pildytoja;

1.1.2. Šilalės rajono savivaldybės 2019 m. konsoliduotųjų finansinių ataskaitų rinkinio pildytoja;

1.2. Šilalės rajono savivaldybės administracijos Finansų skyriaus vyriausiąją specialistę Reginą Meižienę Šilalės rajono savivaldybės iždo 2019 m. finansinių ataskaitų rinkinio pildytoja.

1.3. Šilalės rajono savivaldybės administracijos Finansų skyriaus vyresniąją buhalterę Liną Rimkuvienę Šilalės rajono savivaldybės 2019 m. konsoliduotųjų finansinių ataskaitų rinkinio stebėtoja.

2. P r i p a ž į s t u netekusiu galios Šilalės rajono savivaldybės administracijos direktoriaus 2019 m. sausio 18 d. įsakymą Nr. DĮV-99 „Dėl finansinių ataskaitų, konsoliduotųjų finansinių ataskaitų rinkinių pildytojų bei Konsoliduotųjų finansinių ataskaitų rinkinio stebėtojo paskyrimo“.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (Herkaus Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Direktorius Valdemaras Jasevičius